Diari Oficial de la Generalitat Valenciana


Sumari del DOGV 7182, del 30-12-2013 (2013/12966)

ORDE 26/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'Àrea de Prestació Conjunta de la Marina Baixa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/12/23/26/dof/vci/html**

### Dades del document

Número de DOGV
:   7182

Data del DOGV
:   30-12-2013

Secció del DOGV
:   I. DISPOSICIONS GENERALS

Número del document
:   2013/12383


Data del document
:   23-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * La Marina Baixa
    * llista de preus
    * transport de viatgers
    * legislació
    * preu del transport
    * transport públic

ORDE 26/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'Àrea de Prestació Conjunta de la Marina Baixa. [2013/12802]  
La competència exclusiva en matèria de transport terrestre l'itinerari del qual discórrega íntegrament per la Comunitat Valenciana correspon a la Generalitat.  
La Llei 6/2011, d'1 d'abril, de la Generalitat, de Mobilitat de la Comunitat Valenciana, establix en l'article 55.1 que les tarifes han de garantir la cobertura del cost real del servici en condicions normals de productivitat i organització, i permetre una adequada amortització i un raonable benefici industrial, i poden ser revisades periòdicament, o de manera excepcional, quan es produïsca una variació en els costos que altere significativament l'equilibri econòmic. L'aprovació i la revisió correspon a l'òrgan competent, amb audiència prèvia de les associacions representatives del sector, i de les associacions de consumidors i usuaris.  
En el procediment d'elaboració de la present orde s'ha sotmés la proposta al tràmit d'audiència, i s'han analitzat també les propostes que, individualment, han presentat les associacions representatives del sector i les associacions de consumidors i usuaris.  
Per tot això, amb un informe previ de la Comissió de Preus de la Generalitat Valenciana, vist l'article 3 de la Resolució de 9 de juliol de 2012, de la presidenta del Consell d'Administració de l'Agència Valenciana de Mobilitat, per la qual es va crear l'Àrea de Prestació Conjunta de la Marina Baixa per als servicis de transport públic de viatgers en automòbils de turisme i de conformitat amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient i Transport,  
  
  
  
ORDENE  
  
Article 1. Tarifes de l'Àrea de Prestació Conjunta de la Marina Baixa  
  
Els servicis de transport públic de viatgers en automòbils de turisme de l'Àrea de Prestació Conjunta de la Marina Baixa es regiran en els servicis que es realitzen íntegrament en esta, per les següents tarifes, l'IVA inclòs.  
Tarifa 1  
Baixada de bandera: 3,05 euros  
Preu per km recorregut: 0,90 euros  
Preu per hora d'espera: 18,37 euros  
Mínim de percepció: 3,40 euros  
Tarifa 2  
Baixada de bandera: 3,65 euros  
Preu per km recorregut: 1,05 euros  
Preu per hora d'espera: 22,00 euros  
Mínim de percepció: 5,50 euros  
Suplement per servicis en la nit de Nadal, la nit de Cap d'Any i la nit de Reis: 3,00 euros, que s'aplicarà en l'horari nocturn.  
  
Article 2. Definició d'horaris  
1. Es considera horari diürn el comprés entre les 07.00 hores i les 21.00 hores del mateix dia.  
2. Es considera horari nocturn el comprés entre les 21.00 hores d'un dia i les 07.00 de l'endemà.  
3. Les tarifes assenyalades en l'article primer seran aplicables de la manera següent:  
En dia laboral i l'horari diürn s'aplica la tarifa 1.  
En dia laboral i l'horari nocturn s'aplica la tarifa 2.  
4. L'aplicació de la tarifa 2, tant en l'horari diürn com en el nocturn, relativa a festius i a dissabtes s'entén referida a les 24 hores d'estos.  
  
  
Article 3. Obligatorietat del canvi   
Els conductors dels vehicles facilitaran als clients canvi de fins a 20 euros. Si el canvi a tornar fóra superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
Article 4. Visibilitat del quadro de tarifes  
En tots els vehicles de l'Àrea de Prestació Conjunta de la Marina Baixa hauran de portar, de forma visible per a l'usuari, un exemplar de les tarifes en vigor i les condicions d'aplicació.  
  
Article 5. Condicions d'aplicació de les tarifes  
1. Las tarifes assenyalades en esta orde s'aplicaran segons les condicions establides en l'Orde de 9 de juliol de 2009, de la Conselleria d'Infraestructures i Transports i en els termes en què estiguen vigents. Totes les tarifes vigents hauran d'estar incorporades al programari del taxímetre, i no s'aplicarà cap tarifa o suplement que haja sigut introduït en este, sense que puguen realitzar-se intervencions manuals del taxista.  
  
2. Las tarifes per a recorreguts exteriors al territori de l'Àrea de Prestació Conjunta de la Marina Baixa (servicis interurbans) seran les que siguen aplicables en cada moment, i s'hauran d'introduir en el taxímetre com a tarifa 3.  
3. Als efectes de poder complir el que establix esta orde, el taxímetre haurà de permetre suspendre momentàniament el còmput tarifari del recorregut o el temps transcorregut per mitjà del posicionament en situació de pausa.  
4. Será obligatori efectuar el canvi a la tarifa interurbana sempre que es traspassen els límits dels termes municipals dels municipis que integren l'Àrea de Prestació Conjunta.  
  
Article 6. Mínim de percepció  
L'import establit com a mínim de percepció podrà percebre's quan, finalitzat el servici, el taxímetre indique una quantitat inferior a eixe import, mai de forma addicional.  
  
Article 7. Valor monetari del salt de taxímetre  
El valor monetari de cada salt del taxímetre serà de cinc cèntims d'euros (0,05 euros)  
  
  
DISPOSICIÓ ADDICIONAL  
  
Única  
Als efectes de l'aplicació de les tarifes, tindran la consideració de festius a l'Àrea de Prestació Conjunta de la Marina Baixa els determinats en el calendari de dies festius locals publicats en el BOP, per als municipis d'Altea, l'Alfàs del Pi, Finestrat, Polop, la Nucia, Callosa i la Vila Joiosa.  
  
  
DISPOSICIÓ TRANSITÒRIA  
  
Única  
Estes tarifes únicament podran percebre's una vegada estiguen introduïdes en el taxímetre.  
  
  
DISPOSICIÓ DEROGATÒRIA  
  
Única  
Queda derogada l'Orde 30/2012, de 21 de desembre, de la Conselleria d'Infraestructures, Territori i Medi Ambient, per la qual s'establixen les tarifes dels servicis de transport púbic de viatgers en automòbils de turisme, de l'Àrea de Prestació Conjunta de la Marina Baixa, i la Resolució de 10 d'abril de 2013, de la Direcció General de Transports i Logística, per la qual es concreten els horaris i les tarifes en relació amb els servicis de transport públic de viatgers en vehicles atomòbils de menys de nou places a l'Àrea de Prestació Conjunta de la Marina Baixa.  
  
  
  
DISPOSICIONS FINALS  
  
Primera  
El director general de Transports i Logística dictarà les instruccions que, si és el cas, resulten necessàries per a l'aplicació d'esta orde.  
  
  
Segona   
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 23 de desembre de 2013  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI